钦定古今图书集成/历象汇编/乾象典/第081卷 > 《风雨赋》阙名
## 钦定古今图书集成/历象汇编/乾象典/第081卷 > 《风雨赋》阙名

高明上覆，日月星辰，沉潜下载，风雨龙神。占斗光之
明暗，辨日色之初新。

黄昏时，观北斗上下左右。平旦间视出日上下左右有无云气，以定阴晴。

魁畔黑云，见沾滋于当夜。“罡前黄气，主润泽于来晨。”

北斗前四星为魁星，后三星名“杓” ，第七星名“罡。”

遍掩映而三日。

《北斗遍》被黑云遮掩，主三日内虽旱亦雨。

独溟濛而半旬。

“斗间一二星有云气掩闭，主五日内雨。” 黑气低浓，本夜即雨。

《戊己六龙》，若鱼行而大洒。

戊辰己巳名曰“六龙。” 其曰旦占日下，夜占北斗。若有云气苍润如鱼鳞状，或行斗口，主当日或本夜雨。

斗间五色如，龟动以长津。

北斗有五色云气，如龟龙之形状，又或行动，主当日，或当夜雨。

类南天而炎火，同中岳以飘尘。

南天者，赤色气。《北斗》中有赤云气，主旱主热。又曰：“赤云蔽日或蔽斗，主来日大雨。” 中岳者，黄色气，若蔽斗，或在日月上下，略不广密，主来日大风，披拂尘埃之象。

杓前白气，而大遭风雨；节内丹霞，而甚益农人。

每月交节，炁日侵晨，见丹霞之气，主一月风雨顺行。

六甲晴空，一旬竭淀。

《一甲》管十日阴晴，若六甲日无云掩日与斗口，则一旬俱晴。

云气如出，五行逐面。

凡云气看出在何方定雨。如东方有云，应甲乙日雨，其馀仿此而验。又曰：“青云主甲乙日雨东方，红云主丙丁日雨南方，白云主庚辛日雨西方，黑云主壬癸日雨北方，黄云主戊己日雨中央，故看五色云气，逐方面而致雨也。”

卯日同甲，四方之气象为因。

谓“五卯与六甲日同占。”

旦夕滋苍，诸干之期程立变。

《平旦占》看黑云在何方。如东方应甲乙日雨之类。

《紫乌白兔》“降而未升而雨霑。”

天气下降，地气未升，昼则日色紫，夜则月色白，皆有阴雨。

《素日丹蟾》，升而未降而灾旱。

天气未降，地气已升，日色白，月色赤，皆主旱灾。

《阳碧》阴绿未交而景色将寒。

天气未降，地气未升，日色青碧，月色白绿，是二气不交，将寒之兆也。

“《奇里耦青》未密”，而“虹霓欲见。”

天气已降，地气已升，二气相交未密，则日黑月青，将雨不雨，而虹霓将见也。

若乃重占卯日，云聚中央，寒风冽土，树折四方，雨泻
倾频。无之，则别主灾异。

《通六甲，屈伸之微》凡占，六甲五卯日，有云来聚中央，此天地欲寒，大风折木，主四方昏翳，变随云气，必有大雨。此天地变动，若无雨，主别生灾沴也。

《兵贼攒兴》有之则大起凶殃。

甲卯日如前天色，若无雨则不止灾殃，必主盗贼兵起，应在五日之内。

断五音之宫羽。

子午时为宫，卯酉为羽，巳亥为角，丑未为征，辰戌为商。角属木，征属火，商属金，羽属水，宫属土。若征日征，风，时加丑未寅申，有火灾。商日商，风，时加辰戌，主兵起。羽日羽，风，时加卯酉，主大雨。宫日宫，风，时加子午，主国乱。角日角，风，时加巳亥，主灾病。

裁《六义》之刚柔。

六义者，六情也。如寅午日为廉真风，从南方来，主喜庆乐事。己酉日为宽大风，从西来，主酒食乐事。丑戌日为公正风，自西南来，主报喜相通，执事和悦事。申子日为贪狼风，自北来，主侵夺财货贼盗。

《兵起事》亥卯日为阴贼，风自东来，主七日有阴贼入界，偷营却寨之事。辰未日为奸邪，风自北来，主七日内贼囚虚惊，或奸非事。如前。风性不寒不急，又主喜事。若昏浊破屋，折木扬灰，则主凶事。

壬子至丁，各辖三朝，高燥则云藏数日。

壬子、癸丑、甲寅、乙卯、丙辰、丁巳共六日，每一日管三日阴晴。假壬子日日出时，有云气浓黑蔽日，或掩北斗，则所管戊午、己未、庚申三日有雨。若无云气，高燥晴明，则此三日晴爽。癸丑日管辛酉、壬戌、癸亥三日之类，并同前断，总计二十四日，推详所管逐日占之，有如鸣谷，应之不远也。

《丙子终辛》，每管五日，低浓则雨遍诸乡。

“丙子、丁丑、戊寅、己卯、庚辰、辛巳共六日，每一日管五日晴雨。丙子日管壬午、癸未、甲申、乙酉、丙戌，五日之类” ，并同前断，共三十六日，逐日占斗光，日色晴雨无差也。

连窥天汉，蛇经而雾集云腾。累顾银河，猪越而风调
雨顺。

《蛇经》者，谓天河中有云如蛇经过，则主云雾皆蔽也。《猪越》者，如猪形过河也。凡天河有云气，黑润，形如猪。蛇来往者，主当时期日必雨。

无云掩映，当旬之草木不滋。有气侵凌，逐限之田园
必润。

言天河中及五卯六甲，云气往来如前，断风雨。

《黑牛》夜半如龙，在《震》以辰期。

癸丑日夜半见黑云气，状如龙，在东方震上者，主辰日有雨。

《青龙》辰前，似马当离而午信。

甲辰日早辰，有云气状如马形，在南方离上者，主午日有雨。

月初两曜，青黑润明。旬当数雨，黄赤干睛。

“青黑” ，谓日月色或青或黑。“润明” ，谓云气润而明。每月初日月青黑，则一月内多雨；黄赤，则一月内多旱。初一管上旬，初二管中旬，初三管下旬。

《旦候》孤光，云带中央而不动，日高三丈，雨施四面以
频行。

“旦候” ，日出时也。“孤光” ，日光也。凡日出时有云气如缕带横于日中，久而不移不散。又或蔽日不见者，主日高三丈雨至。若日高一二丈时，则主中旬雨至。

朝视东方，积土之云形便泻；暮窥西上，累盖之气象
寻倾。

早看东方，有黑云如积土状；晚看西方，有黑云层层而起。皆主雨。

晨候北方，云多黄黑。晚望南行，雨雷立倾。

早起北方有黄黑云，色湿，长二里许，向南者，主壬癸日雨。

“《跃跃》猪气山奔。”如七子之期。

早起见西北方云起，如猪走上山之形。或东北方者，主丙子日雨。又曰，七子者，应在七日之内也。

“郁郁离风干去”，似八辰之象。

凡早晨北方有云苍苍，南风转西北方，主乙卯日雨，或八日内雨也。

“云带”横列，寅卯为甲乙之名。

若寅卯方有云带，主甲乙日雨。一云：“寅卯日方见，主甲乙日雨。”

《日轮》次当辰巳，作丙丁之色。

日行辰巳方，上有云带，主丙丁日雨。

午未之间见云“戊己日以无差”；坤申之上行云“庚辛
日而不易。”

午未方上见云带，主戊己日有雨。坤，西南方也，若见云气，辛庚日雨。

若当灾旱，荧惑少退于河津。

火星守天河及河中，星子稀少，主旱。

或遇霖霪辰，象，疆繁于汉泊。

水星守天河及河中星多，皆主大雨，又主大水。

色云交差。赤黑相兼。“天威雹冻神怒云。”

《旦占》：“五色云气交错，赤黑，更多往来扰乱，此天之威怒，必主大雷雹风。” 又曰：“黄云少者，主多雨。”

漫洒轻吹，远迩而人君惠重，迅飘顿泻高低而逆主
猜嫌。君正臣忠。先风后雨以祥审，上骄下谄，始雨终
风而祸占。镇逆入河，法令急而淋潦。荧惑犯木，政理
乖而旱灾。

镇，土星也，逆入天河，主法令急，大雨为灾。荧惑，火星也，若凌犯辰星主旱。

明阴阳开阖之节，达璿玑运行之数。

天地闭塞，冬则《否》，验之亦迟。天气下降，地气上升，则《泰》，验之亦速。当看何时又在知星象之文。

“四仲”加变，“朝中夕半”以兴云。

四仲，子午卯酉也。凡四仲年月日时，若太乙初移宫，有云掩日，青黑明润，必雨。朝中午时，夕半子时。

也

六壬发转龙水干支而致雨。

《黄帝六壬占》：“当以月将加月建、月朔占神候，为大雨；大冲为小雨。”

支干两位，非其所以无为。

“若支干者，气主为雨” ，而无雨者，是各分方位也。如甲齐，乙东边，丙楚，丁南蛮，戊韩魏，己中州，庚秦辛西戎，壬燕，癸北方。

《月宿十精》，当是方而遍溥。

春三月丙丁日，夏三月戊己日，秋三月壬癸日，冬三月甲乙日，乃土王用事时，庚辛日各月宿十精日，不问有无云气，但逢此日，必主大风雨。或风雨不应，是土王用事，时庚辛方应，如春三月丙丁方应。

金水出入，起风雾以连天。

“金水二星，性情不定，主风雨，又成昏雾。” 又曰：“金水二星，初出初入之日，定有风雨。”

毕月相逢，布云雷于下土。

月犯毕星，主雨。又曰：“日月离箕星则多风，离毕星则多雨。”

“铜雀屏气，池枯而《征鸟翅》张”；石燕翱翔，川溢而“《商羊》
鼓舞。”

铜雀，鸟名。长安西域有之，一鸣则五谷熟，屏气，是不鸣也。主旱。蚨蛛蛇有四翼，一名“征鸟” ，凡见处主三年大旱。石燕，药名，少室，山中有之，燕飞则主雨。齐有一足鸟，名商羊，若舒翅跳舞则主大雨，水灾相仍。

“戴君之德，五征不乱以维新。任臣之贤，十义无亏而
治旧。尊天贵地，征秘法以推诚；敬鬼重神，握元机而
定谱。